יאקה בלאז'יץ'

יאקה בלאז'יץ' (בסלובנית: Jaka Blažič; נולד ב-30 ביוני 1990) הוא כדורסלן סלובני, שמשחק בקבוצת צדביטה אולימפיה מליגת העל הסלובנית, בעמדות הקלע והסמול פורוורד. כמו כן, מאז שנת 2013 משתתף במשחקי נבחרת סלובניה.

קריירת משחק מקצועית
בלאז'יץ' נולד בשנת 1990 בעיר ייסניצה שבסלובניה, אשר הייתה אז חלק מיוגוסלביה.

בשנת 2007 החל לשחק כדורסל באופן מקצועי, בקבוצת טריגלב מהעיר קראן הסלובנית, ושנתיים לאחר מכן עבר לשחק בסלובן ליובליאנה.

בשנת 2011 חתם בקבוצת אולימפיה ליובליאנה, עמה זכה פעמיים בגביע הסלובני (ב-2012 וב-2013).

בעונת 2013/2014 שיחק לראשונה מחוץ לסלובניה, כשהצטרף לקבוצת הכוכב האדום בלגרד מליגת העל הסרבית. בשתי עונותיו בבלגרד זכה עם הקבוצה בגביע הסרבי, ובעונת 2014/2015 זכה עמה גם באליפות הליגה האדריאטית ובאליפות הליגה הסרבית.

בין השנים 2015–2017 שיחק בלאז'יץ' בסאסקי בסקוניה, ובעונת 2017/2018 עבר לקבוצת אנדורה, אף היא מליגת העל הספרדית.

בעונה העוקבת הצטרף לברצלונה, וסייע לה לזכות בגביע המלך הספרדי.

ביולי 2019 חתם על חוזה שנית בקבוצת  ליובליאנה. בעונת 2020/2021 קלע 17.8 נקודות בממוצע למשחק, והוביל את צדביטה לזכייה באליפות ליגת העל הסלובנית.

נבחרת סלובניה
מאז שנת 2013 חבר בלאז'יץ' בנבחרת סלובניה בכדורסל. ביורובאסקט 2017 זכה עם סלובניה באליפות הטורניר; לאורך הטורניר היה הקלעי השישי של נבחרתו, עם ממוצע של 6.3 נקודות למשחק.

קישורים חיצוניים

הערות שוליים

כדורסלנים סלובנים
כדורסלני נבחרת סלובניה
כדורסלני אולימפיה ליובליאנה
כדורסלני הכוכב האדום בלגרד
כדורסלני סאסקי בסקוניה
כדורסלני אנדורה
כדורסלני ברצלונה
סלובנים שנולדו ב-1990
כדורסלנים סלובנים באולימפיאדת טוקיו (2020)
כדורסלני צדביטה אולימפיה